RSG | Podcast , ±18 min episodes every 2 days	|
Spektrum 22 Oktober 2021
Die Moti-seuns se ontvoerders het glo nog nie kontak gemaak met die gesin nie. 'n Kenner gee insig oor ontvoerders se tipiese modus operandi. Agri SA vra die regering om die brandstofprys te dereguleer. Vir die eerste keer ooit ondergaan 'n jong renoster 'n MRI-skandering. Die regering maak sy verwagtinge bekend vir die COP26-klimaatsberaad.
Spektrum 21 Oktober 2021
Vier vermiste kinders van Polokwane is nog soek. ACSA lei 'n reuseverlies weens die pandemie, hoewel dit nie onverwags is nie. 'n Sielkundige deel haar mening oor jong kinders wat self mediese besluite mag neem. Oudpresident Jacob Zuma dien 'n klagte in teen advokaat Billy Downer. Ayoba! Scrabble stel 'n spesiale Suid-Afrikaanse weergawe bekend! Ons vind meer uit oor die reuse heliumveld wat in die Vrystaat ontdek is.
Spektrum 20 Oktober 2021
Nuwe maatreels sal geld by stembusse om mense veilig te hou teen Covid-19. Tieners kan hulle laat inent sonder hulle ouers se toestemming. 'n Drywende sonpaneelprojek word in die Kaap op die proef gestel.
Spektrum 19 Oktober 2021
'n Verhoging in die brandstofprys aanstaande maand kan katastrofies wees. Lede van die Umzivumbu Reserwemag wag glo steeds vir vergoeding ná hulle Julie-ontplooiing. Ons ontleed die verkiesingsbeloftes van die GOOD-party.
Spektrum 18 Oktober 2021
'n Hofbevel is uitgereik om taxigeweld in Johannesburg te verhoed. Kinders van 12 jaar en ouer sal van Woensdag af teen Covid-19 ingeënt kan word. Skole in Eswatini is onbepaald gesluit ná die jongste reeks betogings in dié land. Die departement van plaaslike regering en omgewingsake in die Wes-Kaap het die publiek gevra om nie dooie seevoëls wat hulle dalk mag teekom, op te tel nie.
Spektrum 15 Oktober 2021
Kinders tussen 12 en 17 word binnekort ingeënt word. Die DA veg verbete om beheer oor die Oudtshoorn-munisipaliteit terug te neem. 'n RSG omroeper word vereer vir sy bydrae tot die behoud van Countrymusiek.
Spektrum 14 Oktober 2021
Minstens vier onwettige mynwerkers is vasgekeer in 'n diamantmyn in die Noord-Kaap. Dit laat opnuut vrae ontstaan oor veiligheid by myne wat in onbruik staan. Verskeie sake-ondernemings het nie vanoggend hulle deure geopen ná die geweld, wat gister in Korsten in Gqeberha uitgebreek het nie. Die Vryheidsfront Plus hou voet by stuk dat regstellende aksie nie werk soos dit moet nie.
Spektrum 13 Oktober 2021
City Power in Johannesburg het 'n nuwe kragverskaffingskontrak met die Kelvin-kragstasie beding om beurtkrag in die Metro hok te slaan. Die burgerlike organisasie, CapeXit, het 'n amptelike klag by die Verkiesingskommissie ingedien teen die Cape Independence Party. Dié party gebruik die afkorting CAPEXIT op sy stembriewe in die Wes-Kaap. Ná 'n eksklusiewe onderhoud met die ACDP, vra ons watter rol dié party met sy morele grondslag kan speel in die plaaslike regeringsverkiesings.
Spektrum 12 Oktober 2021
Ons kry reaksie op president Cyril Ramaphsa se stelling dat die land na groen energie moet beweeg om te verhoed dat ons vir steenkoolkragopwekking beboet word. Die inonwers van Koster, wat die waterkrisis by die Kgetleng-munisipaliteit self aanpak, gaan deelneem aan die plaaslike regeringsverkiesing. Die Wes-Kaapse premier, Alan Winde, sluit by ons aan ná sy besoek aan verskeie polisiestasies in die provinsie.
Spektrum 11 Oktober 2021
Sakevertroue verbeter en huislenings neem drasties toe. Covid-19 veroorsaak dat mense nie dokter toe gaan nie - met erge gevolge. Die soms omstrede Mogoeng Mogoeng tree vandag uit as hoofregter.
Spektrum 8 Oktober 2021
Volgens die regering het duisende mense reeds hulle digitale inentingsertifikate ontvang. Ten spyte van klagtes dat die stelsel nie werk nie, sê die regering die proses is blitsvinnig. Politieke partye reageer op die skorsing van Polisiekommisaris Kehla Sitole. Die voormalige Wes-Kaapse kommissaris Lennit Max deel sy mening. 'n Omgewingsbeawaringsbeampte van Noordwes, en die eienaar van 'n sekuriteitsmaatskappy is in hegtenis geneem omdat hulle na bewering 17 renostershorings vervoer het.
Spektrum 7 Oktober 2021
NUMSA en Cosatu se lede staak, maar die werkegewersorganisasie, NEASA, sê die stakings het nie veel van 'n impak op werkssaamhede in die bedryf nie. Die SA RooibosRaad sê navorsing wys dat dié tee kan help om depressie te verlig. Die Polisiekommisaris moet verduidelik hoekom hy nie geskors moet word nie.